Hrvatsko narodno kazalište u Zagrebu

**Trg Republike Hrvatske 15 p.p. 257 10000 Zagreb, Hrvatska**

**OIB:** **10852199405**

**Tel/fax: ++ 385 – (0)1 – 4888 – 400/4888 – 404**

**http://www.hnk.hr/ e-mail: uredintendantice@hnk.hr**

**PREDMET**: Poziv na dostavu ponude za predmet nabave – RAČUNALNA OPREMA

Hrvatsko narodno kazalište pokrenulo je postupak jednostavne nabave te upućuje ovaj Poziv za dostavu ponude.

Sukladno čl. 12. stavku 1. i članku 15. Zakona o javnoj nabavi (Narodne novine broj 120/2016; dalje: ZJN 2016) za godišnju procijenjenu vrijednost nabave manju od 200.000,00 kuna za robu i usluge, odnosno 500.000,00 kuna za radove bez PDV-a (tzv. jednostavnu nabavu) naručitelj nije obvezan provoditi postupke javne nabave propisane Zakonom o javnoj nabavi. Za navedene predmete nabave, Naručitelj primjenjuje Pravilnik o provedbi postupaka jednostavne nabave, KLASA: 3948/1, od 13.05.2019. godine, koji je javno objavljen na internetskim stranicama Naručitelja.

# 1. OPIS PREDMETA NABAVE

**Predmet nabave:** Nabava RAČUNALNE OPREME detaljno određena u Troškovniku u kojemu je navedena i tehnička specifikacija, a koji se nalazi u prilogu ovog Poziva).

**Procijenjena vrijednost predmeta nabave**: 120.000,00 kn bez PDV-a

**Evidencijski broj nabave** – 44/22

# 2. UVJETI NABAVE

**način izvršenja:** Ugovor o jednostavnoj nabavi, nakon kojega se za pojedinačne isporuke ispostavljaju narudžbenice od strane Naručitelja.

**rok isporuke:** ponuditelj se obvezuje isporučiti robu nakon obostranog sklapanja Ugovora i izdavanja narudžbenice temeljem ugovora. Rok isporuke RAČUNALNE OPREME je 30 dana od dana dostave narudžbenice na temelju sklopljenog Ugovora (obostranog potpisa Ugovora – ugovor se smatra sklopljenim na dan kada ga potpiše zadnja ugovorna strana).

Naručitelj narudžbenicu dostavlja putem e-mail-a navedenog u Ponudbenom listu odabranog ponuditelja (Isporučitelja).

Prije dostave narudžbenice Isporučitelju, Isporučitelj se obvezuje, na zahtjev Naručitelja, dostaviti bez odgode ponudu na temelju sklopljenog Ugovora.

Za artikle, koji nisu navedeni u Troškovniku, a koji se nabavljaju iz Objedinjenog iznosa (opisano u nastavku) Ponuditelj se obvezuje prije izdavanja narudžbenice poslati ponudu za navedene stavke. Naručitelj će izdavati zasebne narudžbenice za artikle koji su navedeni u Troškovniku i za one artikle koji nisu navedeni u Troškovniku (Objedinjeni iznos).

U slučaju zakašnjenja s isporukom u skladu s prihvaćenom ponudom, Isporučitelj se obvezuje platiti ugovornu kaznu u visini od 1 % od vrijednosti izdane narudžbenice za svaki dan zakašnjenja. Maksimalni iznos ugovorne kazne ne smije prijeći iznos od 10% vrijednosti sklopljenog Ugovora.

**rok trajanja ugovora: 2 mjeseca od dana sklapanja ugovora**

**rok valjanosti ponude: 60** dana od dana otvaranja ponude

**mjesto isporuke:** Isporučitelj robu isporučuje fco Naručitelj - Hrvatsko narodno kazalište u Zagrebu, Trg Republike Hrvatske 15.

**rok, način i uvjeti plaćanja:** Obračun i naplata vršiti će se nakon potpisom prihvaćenog e-računa od strane Naručitelja. E-račun se ispostavlja nakon uspješne isporuke naručenih količina iz Troškovnika koja se potvrđuje potpisom otpremnice Isporučitelja. Nakon uspješno obavljene isporuke ispostavlja se e-račun za obavljenu isporuku.

Sukladno odredbama Zakona o elektroničkom izdavanju računa u javnoj nabavi Naručitelj od 1.7.2019. godine zaprima isključivo elektroničke račune.

Ukoliko Isporučitelj pošalje papirnati račun, Naručitelj ga neće moći zaprimiti, a Isporučitelj se neće moći naplatiti za izvedene radove.

Naručitelj se obvezuje u roku od trideset (30) dana od dana primitka neprijepornog odobrenog e-računa, izvršiti plaćanje u skladu s cijenama iz prihvaćene ponude Isporučitelja na račun Isporučitelja.

Temeljem članka 315. ZJN 2016, ukoliko tijekom trajanja ugovora koji će se sklopiti na temelju ovog postupka jednostavne nabave dođe do povećanih potreba za predmetom nabave (veći broj kazališnih, baletnih ili dramskih predstava za koji je potreban ovaj predmet nabave od planiranog), Naručitelj može naručiti, a Isporučitelj se obvezuje isporučiti veće količine od količina navedenih u Troškovniku, uz uvjet da ukupna plaćanja temeljem ugovora koji će se sklopiti s odabranim ponuditeljem ne mogu prijeći iznos od 120.000,00 HRK.

**cijena ponude:** Ponuda se dostavlja s cijenom u valuti HRK. Cijena je nepromjenjiva za cijelo vrijeme trajanja ugovora (12 mjeseci). U cijenu ponude moraju biti uračunati svi troškovi i popusti, bez poreza na dodanu vrijednost, koji se iskazuje zasebno iza cijene ponude

**kriterij odabira ponude:** najniža cijena

**količine predmeta nabave:** Sukladno članku 4. stavku 1., alineji 2. Pravilnika o dokumentaciji o nabavi te ponudi u postupcima javne nabave (Narodne novine br. 65/2017 i 75/20; dalje: Pravilnik), Naručitelj je u ovom postupku jednostavne nabave odredio predviđenu (okvirnu) količinu stavaka troškovnika. Stvarno nabavljena količina stavka troškovnika može biti veća ili manja od predviđene. Ukupna plaćanja temeljem svih računa ne smiju prijeći iznos od 120.000,00 HRK. Naručitelj se ne obvezuje naručiti cjelokupnu količinu – sve stavke i količine stavaka u Troškovniku, a Isporučitelj ne može zahtijevati od naručitelja da isporuči i fakturira sve stavke i sve količine navedene u Troškovniku. Naručitelj će robe koje su predmet nabave naručivati sukladno svojim potrebama i mogućnostima, a ne sukladno količinama i stavkama iz Troškovnika.

**objedinjeni iznos:** Sukladno članku 4. stavku 4., 5. i 6. Pravilnika, a budući da se radi o specifičnom predmetu nabave (Računalna oprema) naručitelj za stavke čije se količine u ovom trenutku ne mogu predvidjeti određuje objedinjeni iznos.

Objedinjeni iznos se odnosi na moguća ukupna plaćanja bez poreza na dodanu vrijednost tijekom izvršenja ugovora koja ne smiju prelaziti 10% procijenjene vrijednosti nabave (iznos od 12.000,00 HRK), što naručitelj naznačuje u ovom Pozivu na dostavu ponuda.

Sukladno navedenom Naručitelj je izradio troškovnik samo za stavke za koje je odredio predviđene količine, te se cijena ponude izračunava i uspoređuje na temelju tih stavki.

OBRAZLOŽENJE: Obzirom na prirodu i nepredvidivost svih potrebnih roba (artikala u okviru predmeta nabave Računalna oprema) Naručitelj nije u mogućnosti predvidjeti točnu specifikaciju svih potrebnih artikala te je stoga procijenio ukupan iznos u visini 10% procijenjene vrijednosti (u HRK) – objedinjeni iznos potreban za stavke predmeta nabave (artikle Računalna oprema) koje nisu specificirane u Troškovniku. Obračun za stavke predmeta nabave (Računalna oprema) koje nisu navedene u troškovniku (koje se financiraju iz objedinjenog iznosa) će se vršiti prema stvarno naručenim stavkama troškovnika koje se nabavljaju, a prema Cjeniku robe koje u svom asortimanu ima odabrani ponuditelj – ISPORUČITELJ. Ukoliko navedene stavke Isporučitelj nema u svom Cjeniku, cijene artikala koje nudi Isporučitelj moraju biti tržišne cijene. Naručitelj zadržava pravo, nakon što za navedene stavke (artikle) koji nisu u Troškovniku dobije ponudu od strane Isporučitelja izvršiti provjeru cijena (traženjem ponude za istovrsne artikle kod drugih ponuditelja), te ukoliko utvrdi da cijene ponuđene od strane Isporučitelja odstupaju od tržišnih cijena, ima pravo zatražiti smanjenje cijene od strane Isporučitelja ili, ukoliko Isporučitelj ne pristane na smanjenje cijene, ima pravo nabaviti predmetne artikle kod drugog ponuditelja.

# 3.DOKAZI SPOSOBNOSTI:

1. Isprava o upisu u poslovni, sudski (trgovački), strukovni, obrtni ili drugi odgovarajući registar ili odgovarajuću potvrdu. Ovim dokazom ponuditelj dokazuje da je upisan u odgovarajući registar te da ima poslovnu sposobnost. U slučaju zajednice ponuditelja svi članovi zajednice ponuditelja obvezni su pojedinačno dokazati postojanje navedene sposobnosti.
2. Izjava o nekažnjavanju popunjena i ovjerena od strane osobe ovlaštene za zastupanje ponuditelja koja ne mora imati ovjereni potpis kod javnog bilježnika. Sukladno navedenom Izjava o nekažnjavanju mora imati samo potpis ovlaštene osobe za zastupanje ponuditelja i pečat ponuditelja. Obrazac Izjave o nekažnjavanju je sastavni dio ovog Poziva na dostavu ponuda.
3. Potvrda Porezne uprave o stanju duga ili istovrijedne isprave nadležnih tijela zemlje sjedišta gospodarskog subjekta - ne starija od 30 dana od dana objave na webu – internetskoj stranici Naručitelja. Naručitelj će isključiti ponuditelja iz postupka nabave ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako je gospodarskom subjektu sukladno posebnim propisima odobrena odgoda plaćanja navedenih obveza. U slučaju zajednice ponuditelja svi članovi zajednice ponuditelja obvezni su pojedinačno dokazati postojanje navedene sposobnosti.
4. Dokaz da ponuđeni proizvodi (proizvođač i model ili tip), (računala i prijenosna računala) navedeni u stupcu Troškovnika: „Ponuđeni proizvod (proizvođač i mode ili tip proizvoda) ispunjava sve tražene tehničke specifikacije navedene u stupcu Opis stavke. Navedeni dokazi mogu biti:

- katalog,

- isprint s internetske stranice,

- podaci o proizvodu,

- tehnička dokumentacija proizvoda,

- opis proizvoda

- izjava proizvođača i slično

Sve dokaze sposobnosti koji se prilažu uz ponudu ponuditelji mogu dostaviti u neovjerenoj preslici.

Nakon otvaranja ponuda naručitelj može od najpovoljnijeg ponuditelja zatražiti dostavu izvornika ili ovjerenih preslika svih onih dokumenata koji su bili traženi, a koje izdaju nadležna tijela.

Ukoliko ponuditelj namjerava dio predmeta nabave dati u izvršavanje jednom ili više podizvoditelja, tada u ponudi mora navesti podatke o dijelu predmeta nabave koji namjerava dati u izvršavanje podizvoditelju te podatke o svim predloženim podizvoditeljima (ime, tvrtka, skraćena tvrtka, sjedište i OIB).

Ponuditelj je dužan priložiti izjavu podizvoditelja da prihvaća staviti vlastite resurse na raspolaganje ponuditelju u svrhu izvršavanja predmeta nabave. Iz izjave treba bit razvidan predmet nabave (naziv predmeta nabave) na koji se izjava odnosi.

# 4. SASTAVNI DIJELOVI PONUDE

1. **Ponudbeni list** (ispunjen, ovjeren i potpisan od strane ovlaštene osobe ponuditelja);
2. **Troškovnik** (ispunjen, ovjeren i potpisan od strane ovlaštene osobe ponuditelja, ponuditelji su obvezni popuniti podatak o proizvođaču i tipu ili modelu uređaja koji nude);
3. **Dokazi** (traženi dokumenti iz točke 3. ovog Poziva na dostavu ponuda);

# 5. NAČIN IZRADE, ROK I NAČIN DOSTAVE PONUDE

Ponuda mora biti uvezana jamstvenikom u nerastavljivu cjelinu. Uvezanu ponudu potrebno je zapečatiti stavljanjem naljepnice na krajeve jamstvenika te utisnuti pečat ponuditelja. Stranice ponude se označavaju na način da se navede ukupan broj stranica kroz redni broj stranice (npr. 24/1) ili obrnuto, redni broj stranice kroz ukupan broj stranica (npr.1/24).

Ispravci u ponudi u papirnatom obliku moraju biti izrađeni na način da su vidljivi ili dokazivi (npr. brisanje ili uklanjanje slova ili otiska). Ispravci moraju uz navod datuma biti potvrđeni pravovaljanim potpisom i pečatom ovlaštene osobe gospodarskog subjekta.

**Rok za dostavu ponude je 03.06.2022. godine do 11:00 sati, bez obzira na način dostave.**

Ponuda se dostavlja u zatvorenoj omotnici, preporučenom poštom ili osobno na adresu: Hrvatsko narodno kazalište u Zagrebu, Trg Republike Hrvatske 15.

Na omotnici Ponuditelj je obvezan navesti:

* podatke o Naručitelju,
* podatke o predmetu nabave,
* evidencijski broj nabave,
* naznaka „ne otvaraj“

Na stražnjoj strani omotnice Ponuditelj je obvezan navesti:

* Podatke o ponuditelju, a u slučaju Zajednice ponuditelja, podatke o svakom članu Zajednice ponuditelja.

# 6. OSTALO

**Obavijest u vezi predmeta nabave: Ivica Pranjić**, telefon: 01/ 4888-406, e-mail: ivica.pranjic@hnk.hr.

**Obavijest o rezultatima provedenog postupka:** obavijest o rezultatima provedenog postupka /dostavit će se na mail adresu ili poštom na adresu ponuditelja, kojima je upućen poziv na dostavu ponuda ili koji su dostaviti svoje ponude temeljem objave na internetskoj stranici naručitelja. Obavijest će se objaviti i na internetskoj stranici Naručitelja.

S poštovanjem,

Intendantica HNK

Mr.sc. Dubravka Vrgoč

**PONUDBENI TROŠKOVNIK NABAVE PRIBORA ZA RAČUNALNU OPREMU**

|  |  |  |  |  |  |  |
| --- | --- | --- | --- | --- | --- | --- |
| **R. broj** | **Opis stavke** | **Jedinica mjere** | **Količina** | **Cijena (kn)** | **Ukupno (kn)** | **Ponuđeni proizvod (proizvođač i model ili tip proizvoda** |
| 1 | Prijenosno računalo (i3-1115G4, 8GB DDR4-3200, 256GB NVMe M.2, Intel® UHD Intel® Iris® Xe grafika, 3x USB 3.2 Gen1 (5Gbps), 1xUSB 3.2 Gen2 (10Gbps) Tip-C, 15.6" LED FHD Anti-glare, optički uređaj, Windows 11 Pro) | kom | 5 |  |  |  |
| 2 | Prijenosno računalo (i3-1135G7, 8GB DDR4-3200, 512GB NVMe M.2, Intel® UHD Intel® Iris® Xe grafika, 3x USB 3.2 Gen1 (5Gbps), 1xUSB 3.2 Gen2 (10Gbps) Tip-C, 15.6" LED FHD Anti-glare, optički uređaj, Windows 11 Pro) | kom | 2 |  |  |  |
| 3 | Monitor 24" IPS, 1920x1080, 16:9, 1xDP 1.2, 2xHDMI 1.4, 2xUSB2.0, konektor za slušalice, PIVOT, HDMI kabel, AMD FreeSync, 250cd/m2, 1000:1 | kom | 6 |  |  |  |
| 4 | Stolno računalo Mini PC (i3-10105, 8GB DDR4-3200, 256GB NVMe M.2, 2x USB 3.2 Gen1, 2x USB 3.2 Gen1, 3x USB 2.0, 1x DP, 1x HDMI, 1x RJ-45, Intel UHD 630, 65W, Jamstvo 5 godina, tipkovnica i miš od istog proizvođača kao i za računalo | kom | 5 |  |  |  |
| 5 | Dobava LOKALOG POSLUŽITELJA sljedećih karakteristika  – procesor: serverski, 10 jezgri, 20 niti izvođenja (eng. thread), bazna frekvencija 2.2 GHz – minimalna radna memorija u serveru 48 GB, DDR4-2933, ukupna minimalno podržana memorija servera 768GB – minimalno ugrađeni diskovi 6x 1.2TB GB SAS, 10000 rpm. Diskovi moraju biti kategorizirani od strane proizvođača poslužitelja za rad u režimu 24x7Hrs – uključena mrežna kartica: 2x10/100/1000 Ethernet - uključeni konektor s minimalno 2GB cache memorije, podržani raid nivoi 0,1,10,5,50,6,60 – uključen iRMC S5 napredni management (grafička konzola) - uključeni minimalni slotovi: 1x PCI-e 4.0 x16, 3x PCI-e x8, 3x PCI-e x16 - uključeni minimlani konektori: 1x USB 2.0, 7x USB 3.0, 1x VGA – uključeno redundantno napajanje, min 800W Platinum – rack izvedba s vodilicama za smještaj u poslužiteljski ormar s rukom za upravljanje kablovima – uključen serverski operativni sustav - STANDARD 2019 | kom | 1 |  |  |  |
|  |  |  |  | **UKUPNO (kn) bez PDV-a:** | |  |
|  |  |  |  | **Iznos PDV-a** | |  |
|  |  |  |  | **UKUPNO (kn) s PDV-om:** | |  |

**Cijena za predmet nabave, bez PDV-a.**

**Ponuđen Računalna oprema od strane ponuditelja mora u potpunosti ispunjavati sve minimalne zahtjeve iz Troškovnika. Ukoliko Ponuditelj ponudi proizvod koji ne ispunjava uvjete iz Troškovnika, njegova će se ponuda odbiti kao neprikladna.**

**U cijenu ponude mora biti uračunata dostava i istovar robe.**

**Na odgovornost ugovornih strana za isporuke roba koje su predmet ovog postupka nabave se na odgovarajući način primjenjuju odredbe važećeg Zakona o obveznim odnosima.**

**Prodavatelj odgovara za materijalne nedostatke stvari koje je ona imala u trenutku prijelaza rizika na kupca (potpis otpremnice/dostavnice), bez obzira je li mu to bilo poznato. Prodavatelj odgovara i za one materijalne nedostatke koji se pojave nakon prijelaza rizika na kupca ako su posljedica uzroka koji je postojao prije toga. Nedostatak koji se pojavio u roku od 6 mjeseci nakon prijelaza rizika postojao u vrijeme prijelaza rizika.**

**Na nedostatke vezane uz isporuku predmeta nabave se primjenjuju odredbe članaka 401. do 408. važećeg Zakona o obveznim odnosima (Narodne novine br. 35/05, 41/08, 125/11, 78/15, 29/18).**

**Na pregled stvari i vidljive nedostatke, te skrivene nedostatke primjenjuju se članci 403. i 404. važećeg Zakona o obveznim odnosima za trgovačke ugovore.**

**Sukladno važećem Zakonu o financijskom poslovanju i predstečajnoj nagodbi (Narodne novine br. 108/12, 144/12, 81/13, 112/13, 71/15, 78/15) Naručitelj je obvezan pregled predmeta ugovora (mikrofone) obaviti prilikom primopredaje, odnosno u roku koji ne može biti dulji od 30 dana od dana isporuke.**

**Dostavom svoje ponude, Ponuditelj prihvaća i sve odredbe ovog Poziva na dostavu ponuda.**

**PONUDBENI LIST ZA PREDMET NABAVE – RAČUNALNA OPREMA**

**OBRAZAC PONUDE**

**Naručitelj**: Hrvatsko narodno kazalište u Zagrebu

Trg Republike Hrvatske 15

|  |  |  |
| --- | --- | --- |
| **Ponuditelj:** | Naziv |  |
|  | Sjedište |  |
| Adresa |  |
| OIB |  |
| Broj računa |  |
| U sustavu Poreza na dodanu vrijednost | DA NE (zaokružiti odgovor) |
| Adresa za dostavu pošte |  |
| E-mail |  |
| Kontakt osoba ponuditelja |  |
| Broj telefona |  |
| Broj telefaksa |  |

|  |  |  |
| --- | --- | --- |
| **Podizvođač**: | Naziv |  |
|  | Sjedište |  |
| OIB |  |
| Broj računa |  |
| **RAČUNALNA OPREMA** | Predmet |  |
| Količina |  |
|  | Vrijednost |  |
| Mjesto |  |
| Rok |  |

Ukoliko ponuditelj nema podizvođača gornju tablicu ne ispunjava već je dužan istu precrtati kosom linijom i napisati slijedeći tekst „Robu ćemo isporučiti samostalno“

|  |  |  |  |
| --- | --- | --- | --- |
| **Predmet nabave:**  **RAČUNALNA OPREMA** |  | Iznos brojevima | Iznos slovima |
| Cijena ponude bez PDV-a |  |  |
| PDV |  |  |
| Ukupna cijena ponude  s PDV-om |  |  |

Suglasni smo da ova Ponuda ostane pravovaljana 60 dana od dana otvaranja ponuda, pa istu možete prihvatiti do isteka roka.

Ponudi prilažemo dokumentaciju sukladno Uputama ponuditeljima za izradu ponude.

**NAPOMENA:** Ukoliko ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost , u ponudbenom listu , na mjesto predviđeno za upis cijene ponude s porezom na dodanu vrijednost , upisuje se isti iznos kao što je upisan na mjestu

**Zagreb, 2.05.2021.**

## IZJAVA O NEKAŽNJAVANJU

Temeljem članka 251 stavka 1. točka 1. i članka 265. stavka 2. Zakona o javnoj nabavi (Narodne novine, br. 120/2016), kao ovlaštena osoba za zastupanje gospodarskog subjekta dajem sljedeću:

**I Z J A V U O N E K A ŽN J A V A N J U**

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ime i prezime) (adresa stanovanja)*

broj identifikacijskog dokumenta \_\_\_\_\_\_\_\_\_\_\_\_\_\_\_\_\_\_ izdanog od\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

kao osoba iz članka 251. stavka 1. točke 1. Zakona o javnoj nabavi **za sebe, za članove uprave, upravljačkog ili nadzornog tijela ili za osobe koje imaju ovlasti zastupanja, donošenja odluka ili nadzora toga gospodarskog subjekta i za gospodarski subjekt**:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i sjedište gospodarskog subjekta, OIB)

Izjavljujem da ja osobno, niti članovi upravnog, upravljačkog ili nadzornog tijela ili osobe koje imaju ovlasti zastupanja, donošenja odluka ili nadzora toga gospodarskog subjekt niti gore navedeni gospodarski subjekt nismo pravomoćnom presudom osuđeni za:

1. **sudjelovanje u zločinačkoj organizaciji, na temelju:**

* članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona i
* članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.);

1. **korupciju, na temelju:**

* članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona i
* članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.);

1. **prijevaru, na temelju:**

* članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona i
* članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

1. **terorizam ili kaznena djela povezana s terorističkim aktivnostima, na temelju:**

* članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona
* članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

1. **pranje novca ili financiranje terorizma, na temelju:**

* članka 98. (financiranje terorizma) i članka 265. (pranje novca) Kaznenog zakona i
* članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

1. **dječji rad ili druge oblike trgovanja ljudima, na temelju:**

* članka 106. (trgovanje ljudima) Kaznenog zakona
* članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**NAPOMENA:** Gospodarski subjekt i davatelj ove Izjave o nekažnjavanju, ovom Izjavom, dokazuju da podaci koji su sadržani u dokumentu odgovaraju činjeničnom stanju u trenutku dostave naručitelju.

Datum davanja izjave o nekažnjavanju:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2022. godine.

M.P.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime osobe iz članka 251. stavak 1. točka 1.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis osobe iz članka 251. stavak 1.točka 1.)

**UPUTA:** Ovaj obrazac potpisuje osoba ovlaštena za zastupanje gospodarskog subjekta. Ovaj obrazac Izjave o nekažnjavanju **ne mora imati ovjereni potpis davatelja Izjave kod javnog bilježnika.**